Nous Pierres, sires de Paloué, faisons savoir à touz... que, come Girars d’Arguel, de l’une part, et les citiains de Besençon, [d’autre part], se fussent mis en nostre dit et en nostre volenté dou descors qu’il avoient entre lour, dou bois de Aillant, des prés, des champs et des appartenances, nous dismes per nostre volonté que lidiz bois fut partiz par my, et que lidiz Girars eust la pruchaine moitié près de lour maloidiere, et voillimes, per grace, que lidiz citiains aient seze jornaux de la terre devantdite plus que lidiz Girars. Et pour ce que ceste chose soit ferme et estauble, nous avons mis nostre seal en ces lettres. Ce fut fait en l’an de l’incarnacion Nostre Signour corrant per mil CC et sexante et oit, le vanredi après la feste de la Magdeleine.